# Eksamen DB1102 H2020

Hjemmeeksamen 1.desember - 2. desember 2020.

Teller 100% av karakteren i emnet. Vurdering A-F.

Alle hjelpemidler tillatt.

Når du leverer eksamen, skal du samle besvarelsen din i ett pdf-dokument. Dokumentet inneholder svar på alle oppgavene.

# Oppgave 1 – modellering (20%)

Som et ledd i smittesporing ønsker et universitet å utvikle løsning for å holde rede på hvilke personer som er til stede i en fysisk økt på campus. I den anledning trenger de en database.

Du får i oppgave å modellere databasen. Dataene beskrives slik:

Vi trenger å lagre informasjon om personer i databasen.

Tabell 1: Vi trenger å lagre både navn og kontaktinformasjon (e-post og telefonnummer).

Tabell 2: Videre må vi ta vare på informasjon om at denne personen var til stede i en spesifikk fysisk økt. En fysisk økt kan for eksempel være en forelesning eller øving. En fysisk økt vil ha et starttidspunkt, et sluttidspunkt og vil gjelde ett spesifikt emne i ett spesifikt rom.

Tabell 3: Vi trenger å lagre både emnekode, emnenavn og hvor mange oppmeldte studenter det er i emnet.

Tabell 4: Vi ønsker å lagre en beskrivelse av rommet og gjeldende maksimale kapasitet (antall personer). Det er ikke nødvendig å skille på hvilke roller personene har i den fysiske økten.

Hvis en student, veileder eller foreleser får Korona, så kan vi nå finne ut hvilke personer som har vært i samme fysiske rom som den smittede.

Oppgave: Tegn en modell for din foreslåtte løsning. Du kan selv velge om du vil benytte kråkefot eller UML notasjon. Velger du kråkefot trenger du ikke skille mellom identifiserende og ikkeidentifiserende forhold. (UML notasjon har uansett ikke skille på dette.) Modellen din skal inneholde:

* Entitetene og deres attributter.
* Primærnøkler og fremmednøkler.
* Relasjonene mellom entitetene.
* Multiplisiteten (deltagelse og kardinalitet) for relasjonene.
* Hvis nødvendig, koblingsentiteter.

Hvis du synes noe er uklart, så gjør dine egne antagelser. Husk i så fall å gjøre rede for disse. Ja, når vi lagrer personopplysninger, så er det visse regler som kommer i spill, men det er ikke noe du trenger å ta hensyn til i denne oppgaven.

Vi anbefaler å benytte et program, som for eksempel Lucidchart, til å tegne modellen. Du kan også velge å tegne for hånd og lime inn bildet av tegningen din, men det kan da være vanskeligere for sensor å tyde den.

# Oppgave 2 – SQL (50%)

I eksamensoppgaven vil du finne et SQL-script (konferanse.sql) som opprettet en database


(konferanse) og fyller tabeller med data. Kjør SQL-scriptet mot din egen MySQL-server. Deretter løser du oppgavene som beskrevet nedenfor. Svaret på hver del oppgave er todelt:

1. SQL som løser oppgaven.
2. En skjermdump som viser resultatet ditt når SQL er kjørt.

Eksempel:

Hvis jeg hadde hatt en oppgave fra world-databasen: «Hent ut navn på alle land som begynner på bokstaven D», så ville et svar kunne sett slik ut:

SELECT name from country WHERE name LIKE 'D%';



Men du skal altså benytte konferanse-databasen som er vedlagt eksamensoppgaven. Husk at det er bedre å gjøre et forsøk på å besvare en oppgave enn å svare blankt.

1. Skriv en SQL som henter ut all informasjon om registrerte deltakere. Sorter resultatet basert på etternavn først, deretter fornavn.

Select \* from Deltaker order by Etternavn, Fornavn;

Graphical user interface

Description automatically generated with medium confidence

1. Skriv en SQL som henter ut fornavn og etternavn til registrerte deltakere som har en epostadresse som ender med '@ppbb.no'.

Select Fornavn, Etternavn from Deltaker

Where Epost like '%@ppbb.no';

Graphical user interface

Description automatically generated

1. Skriv en SQL som henter ut informasjon om hvor mye maten (alle måltider) koster til sammen på de ulike konferansedagene. Gi kolonnene passende navn.

A screenshot of a computer

Description automatically generated with medium confidence

1. Skriv en SQL som henter ut all informasjon om deltakere som ikke er forfattere på konferansen.

1. Skriv en SQL som henter ut følgende informasjon om deltakerne: Fornavn, etternavn og hvor mange temaer de har markert som interessante. Gjør det slik at svaret listes ut med antall temaer i synkende rekkefølge.
2. Legg inn totalt 5 måltidsbestillinger.
3. Svetlana Iversen har blitt lagt inn med feil e-postadresse. Skriv en SQL som retter det opp slik at hun får riktig adresse: 'svetlana@iversen.no'.
4. Lag en spørring som henter alle etternavn som forekommer mer enn en gang blant deltakerne, og hvor mange ganger de forekommer.
5. Konferansen ligger et stykke unna en flyplass, og det kan være hensiktsmessig å tilby transport til og fra flyplassen. Opprett en eller flere tabeller som holder informasjon om deltakere som ønsker transport til eller fra flyplassen. Velg kolonner som du selv mener er hensiktsmessig å benytte.

Legg deretter inn to rader i tabellen(e).

1. (Vanskelig) Lag et view som inneholder informasjon om alle presentasjoner med tilhørende informasjon om rom, den som presenterer og tema.

Viewets kolonner skal se slik ut: RomNr, Tidspunkt (start og slutt), tittel på presentasjon, fornavn og etternavn på den som presenterer, temanavn og antall plasser i rommet.

Viewet skal være sortert på romnummer først, deretter tidspunkt.

Tidspunktet skal vises på et leselig format med dato først, og deretter tidspunkt (start og slutt).

Eksempel: En presentasjon som starter 2020-11-24 09:45:00 og varer i 20 minutter skal vises slik: '24. november kl 09.45-10.05'.

Fornavn og etternavn skal vises samlet.

Eksempel: 'Hans Hansen'.

Kjør deretter en spørring mot viewet slik at du kan vise (skjermdump) hvordan resultatet ble. Ja, oppgaven er vanskelig, men fokuser på å få med alt innholdet. Deretter kan du jobbe videre med formatteringen. Noen forslag til hendige funksjoner som kan være nyttige: CONCAT, DATE\_FORMAT og DATE\_ADD.

# Oppgave 3 – Normalisering (20%)

En bedrift har en database som holder oversikt over bedriftens utstyr (maskiner, stoler etc.), ansatte og hvor de ansatte har arbeidsplassen sin. Informasjonen er samlet i to tabeller og utdrag av disse er vist nedenfor. Kolonnenavn i uthevet (bold) er primærnøkler. AnsattNr i den første tabellen er fremmednøkkel til AnsattNr i den andre tabellen (markert med understrek).

|  |  |  |  |  |  |  |  |
| --- | --- | --- | --- | --- | --- | --- | --- |
| Ansattnr | Fnavn | Enavn | Tlfnr | Utstyr | Innkjøpspris | Innkjøpsdato | Type |
| 123456 | Jens | Jensen | 55555555 | PC | 10000 | 2019-01-02 | Lenovo |
| 123456 | Jens | Jensen | 55555555 | Mobil | 9000 | 2019-01-02 | IPhone |
| 123456 | Jens | Jensen | 55555555 | Stol | 3490 | 2018-12-12 | Zareto |
| 234567 | Kari | Normann | 66666666 | Mac | 13900 | 2017-05-05 | MacBook Pro |
| 234567 | Kari | Normann | 66666666 | Mobil | 9900 | 2019-05-05 | Samsung |
| 234567 | Kari | Normann | 66666666 | Stol | 3900 | 2017-07-05 | Watford |
| 234567 | Kari | Normann | 66666666 | Headsett | 2900 | 2017-08-05 | Boss |

|  |  |  |  |  |  |  |  |
| --- | --- | --- | --- | --- | --- | --- | --- |
| Ansattnr | Fnavn | Enavn | Tlfnr | Rom | Sted | Etasje | Adresse |
| 123456 | Jens | Jensen | 55555555 | 12 | Oslo | 1 | Smalveien 1 |
| 234567 | Kari | Normann | 66666666 | 12 | Oslo | 1 | Smalveien 1 |
| 345678 | Ole | Olsen | 77777777 | 22 | Oslo | 2 | Smalveien 1 |
| 445544 | Lise | Olsen | 88888888 | Gløtt | Bergen | 5 | Brygga 2 |
| 554455 | Per | Persen | 88668866 | Gløtt | Bergen | 5 | Brygga 2 |
| 989898 | Eva | Jensen | 45454545 | Regn | Bergen | 5 | Brygga 2 |
| 323232 | Nils | Nilsen | 23343223 | Regn | Bergen | 5 | Brygga 2 |

Normaliser tabellene til 3. normalform. Gjør rede for egne antagelser om dataene der du trenger det. Du kan velge å introdusere nye kolonner om ønskelig.

Begrunn hvorfor løsningen din oppfyller kravene til 3. normalform.

# Oppgave 4 Diverse (10%)

Du er ansatt i en bedrift som utvikler og drifter en applikasjon som benytter en relasjonsdatabase. Dere får inntrykk av at noen typer spørringer tar lang tid å utføre. Kom med noen tips for hvilke grep som kan utføres for å undersøke hvorfor problemet oppstår, og hvilke muligheter man har for å senke tidsbruken i databasen – særlig for spørringene som opptrer ofte.

Lykke til!